2021. gada 7. janvārī Noteikumi Nr. 19

Rīgā (prot. Nr. 2 27. §)

**Izmantošanai pārtikā aizliegto augu un augu daļu noteikumi**

Izdoti saskaņā ar

Pārtikas aprites uzraudzības likuma

4. panta astoņpadsmito daļu

1. Noteikumi nosaka izmantošanai pārtikā aizliegtos augus un augu daļas (pielikums).

2. Pārtiku, kura tiek likumīgi tirgota citā Eiropas Savienības dalībvalstī vai Turcijā vai kuras izcelsme ir un kuru likumīgi tirgo kādā no Eiropas Brīvās tirdzniecības asociācijas valstīm, kas ir Eiropas Ekonomikas zonas līguma līgumslēdzēja puse, ir tiesības izplatīt Latvijas tirgū, ievērojot tieši piemērojamos Eiropas Savienības tiesību aktos minētos noteikumus par preču savstarpēju atzīšanu.

**Informatīva atsauce uz Eiropas Savienības direktīvu**

Tiesību normas saskaņotas ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 2015. gada 9. septembra Direktīvai (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā.

Ministru prezidents A. K. Kariņš

Zemkopības ministrs K. Gerhards

Pielikums

Ministru kabineta

2021. gada 7. janvāra

noteikumiem Nr. 19

**Izmantošanai pārtikā aizliegtie augi un augu daļas**

|  |  |  |  |
| --- | --- | --- | --- |
| Nr. p. k. | Auga nosaukums latviešu valodā | Auga botāniskais nosaukums latīņu valodā | Augs vai auga daļa |
| 1. | Adonisi  | *Adonis* spp. | Viss augs |
| 2. | Areka, tropu | *Areca catechu* L. | Viss augs |
| 3. | Aristolohijas | *Aristolochia* spp. | Viss augs |
| 4. | Arnika, kalnu | *Arnica montana* L.  | Viss augs  |
| 5. | Arnika, Šamiso  | *Arnica chamissonis* Less. | Viss augs |
| 6. | Balanda, ambrozijlapu, ārstniecības | *Chenopodium ambrosioides* L. var. *anthelminticum* (L.) A. Gray | Viss augs |
| 7. | Baptīzijas  | *Baptisia* spp. | Viss augs |
| 8. | Bebrukārkliņš, parastais | *Solanum dulcamara* L. | Viss augs |
| 9. | Velnoga, melnā | *Atropa belladonna* L.  | Viss augs |
| 10. | Cīrulīši | *Corydalis* spp. | Viss augs |
| 11. | Čūskoga, četrlapu  | *Paris quadrifolia* L. | Viss augs |
| 12. | Dievkrēsliņi | *Euphorbia* spp. | Viss augs |
| 13. | Dīfenbahijas | *Dieffenbachia* spp. | Viss augs |
| 14. | Driģenes | *Hyoscyamus* spp. | Viss augs |
| 15. | Efedras | *Ephedra* spp. | Viss augs |
| 16. | Eņģeļtaures | *Brugmansia* spp.  | Viss augs |
| 17. | Ērgļpaparde, parastā | *Pteridium aquilinum* (L.) Kuhn. | Viss augs |
| 18. | Fitolakas  | *Phytolacca* spp. | Viss augs |
| 19. | Fritilārijas | *Frittillaria* spp. | Viss augs |
| 20. | Gelzēmijas | *Gelsemium* spp.  | Viss augs |
| 21. | Heliotropi | *Heliotropium* spp. | Viss augs |
| 22. | Ipekakuāna, Nikaragvas; ipekakuāna, Panamas | *Cephaelis acuminata* (Benth.) Karst., syn. *Uragoga acuminata* (Benth.) O. Kuntze, *Psychotria acuminata* Benth. | Saknes  |
| 23. | Ipekakuāna, Rio; ipekakuāna, Brazīlijas | *Cephaelis ipecacuanha* (Brot.) A.Rich. syn. *Uragoga ipecacuanha* (Brot.) Baill., *Psychotria ipecacuanha* (Brot.) Muell, Arg. (auch Stokes)  | Saknes  |
| 24. | Īlekss, aslapu; Amerikas akmeņozols | *Ilex aquifolium* L. | Lapas, augļi |
| 25. | Johimbe  | Pausinystalia yohimbe(K. Schum) Pierre ex Beille | Koka miza |
| 26. | Kapmirtes | *Vinca* spp. | Viss augs |
| 27. | Krotoni | *Croton* spp. | Viss augs  |
| 28. | Katarante, rozā | *Catharanthus roseus* (L.) G.Don | Viss augs |
| 29. | Kreimene, parastā  | *Convallaria majalis* L. | Viss augs |
| 30. | Krustaines | *Senecio* spp. | Viss augs |
| 31. | Kumeļpēdas | *Asarum* spp. | Viss augs  |
| 32. | Kurpītes | *Aconitum* spp. | Viss augs |
| 33. | Lobēlijas | *Lobelia* spp. | Viss augs |
| 34. | Mandragora, ārstniecības | *Mandragora officinarum* L. | Viss augs |
| 35. | Mēnessēklis, Kanādas | *Menispermum canadense* L. | Augļi, saknes |
| 36. | Mugurenes  | *Polygonatum* spp. | Viss augs |
| 37. | Mukuna, tropu | *Mucuna pruriens* (L.) DC., syn. *Stizolobium pruriens* (L.) Medik.  | Viss augs |
| 38. | Naktene, melnā | *Solanum nigrum* L.  | Viss augs |
| 39. | Oleandri | *Nerium* spp. | Viss augs |
| 40. | Ozolīte, parastā | *Aquilegia vulgaris* L. | Viss augs |
| 41. | Ozolpaparde, melnā  | *Dryopteris filix-mas* (L.) Schott, syn. *Aspidium filix-mas* (L.) Sw., *Lastrea* *filix-mas* (L.) Presl., *Polypodium filix-mas* L.  | Viss augs |
| 42. | Pilokarpi | *Pilocarpus* spp.  | Viss augs |
| 43. | Piscīdija, Jamaikas | *Piscidia piscipula* (L.) Sarg., syn. *Piscidia erythrina* L. | Viss augs |
| 44. | Rauvolfijas | *Rauvolfia* spp. | Viss augs |
| 45. | Sasafrasi | *Sassafras* spp. | Viss augs  |
| 46. | Sētvijas  | *Bryonia* spp. | Viss augs |
| 47. | Sidas  | *Sida* spp. | Viss augs |
| 48. | Strihnīnkoki | *Strychnos* spp. | Viss augs |
| 49. | Strofanti | *Strophanthus* spp. | Viss augs |
| 50. | Stumbrlape, saulkrēsliņu  | *Caulophyllum thalictroides* (L.) Michx. | Viss augs |
| 51. | Suņstobrs, plankumainais | *Conium maculatum* L. | Viss augs |
| 52. | Tauksaknes  | *Symphytum* spp. | Viss augs |
| 53. | Tūjas | *Thuja* spp. | Viss augs |
| 54. | Urginejas | *Urginea* spp. | Sīpoli |
| 55. | Uzpirkstītes | *Digitalis* spp. | Viss augs |
| 56. | Velnāboli  | *Datura* spp.  | Viss augs |
| 57. | Veratres | *Veratrum* spp. | Viss augs |
| 58. | Vēlziedes | *Colchicum* spp. | Viss augs |
| 59. | Vizbuļi | *Anemone* spp. | Viss augs |
| 60. | Zalktene, parastā | *Daphne mezereum* L. | Viss augs |
| 61. | Zeltlietus, parastais  | *Laburnum anagyroides* Medik. syn. *Cytisus laburnum* L.  | Viss augs |

Zemkopības ministrs K. Gerhards